stanford-oval/wikipedia huggingface dataset:
Dichapetalaceae
Luokittelu

Dichapetalaceae-heimossa on kolme sukua ja 165 lajia. Niistä 130 kuuluu sukuun samettimarjat (Dichapetalum). Muut suvut ovat Stephanopodium ja Tapura. Heimon ikä voi olla (36–)20.7(–6.8) miljoonaa vuotta.
Cronquist (1981) vei heimon kelasköynnöskasvien yhteyteen lahkoon Celastrales, Takhtajan (1997) taas tyräkkikasvien yhteyteen lahkoon Euphorbiales. Lähin sukulaisheimo on Trigoniaceae.
Aiheesta muualla

Suomen Lajitietokeskus: Dichapetalaceae
Primordial

Primordial, 2024
Primordial on irlantilainen metalliyhtye, joka on musiikilliselta tyyliltään lähellä folk- ja black metalia.
Primordialin 1995 julkaistu debyyttialbumi Imrama voidaan laskea melodiseksi black metalliksi. Seuraavilla levyillään yhtye rikastutti äänimaailmaansa käyttäen mandoliineja ja huiluja ja muokaten musiikillista ilmaisuaan eeppisempään suuntaan. Myöhemmin The Burning Season ja Spirit the Earth Aflame sisälsivät folk- ja black metal sekä kelttimusiikin vaikutteita.
Primordial on esiintynyt myös Suomessa, Nummirockissa kesällä 2005, Lutakossa 2007, Tuskassa 2008, Helsingissä kesällä 2009, Lammilla Pellavarockissa kesällä 2009, Hammer Open Airissa Liedossa kesällä 2011, Hyvinkäällä Steelfestissä 2014, Tuskassa 2016, Nosturissa 2017 ja Steelchaosissa 2018.
Jäsenet

A.A. Nemtheanga (laulu)
Ciáran MacUiliam (kitara)
Michael O'Floinn (kitara)
Pól MacAmlaigh (basso)
Simon O'Laoghaire (rummut)
Tuotanto

How It Ends (2023)
Exile Amongst the Ruins (2018)
Where Greater Men Have Fallen (2014)
Redemption at the Puritan's Hand (23. huhtikuuta 2011)
To The Nameless Dead (19. marraskuuta 2007)
The Gathering Wilderness (2005)
Storm Before Calm (2002)
Spirit the Earth Aflame (2000)
The Burning Season (1999)
A Journey's End (1998)
Split 10" EP Katatonian kanssa (1996)
Imrama (1995)
Dark Romanticism (demo) (1993)
Aiheesta muualla

Wikimedia Commonsissa on kuvia tai muita tiedostoja aiheesta .
Primordialin virallinen kotisivu
Luettelo Marylandin piirikunnista

Marylandin piirikunnat
Talbotin piirikunnan oikeustalo
Tämä on luettelo Marylandin osavaltion piirikunnista. Marylandissa on 23 piirikuntaa ja yksi itsenäinen kaupunki (Baltimore), joka luokitellaan piirikunta-tyyppiseksi alueeksi.
| Piirikunta | Hallintokeskus | Perustettu |
| --- | --- | --- |
| Alleganyn piirikunta | Cumberland | 1789 |
| Anne Arundelin piirikunta | Annapolis | 1650 |
| Baltimore (itsenäinen kaupunki) | ei ole | 1729 |
| Baltimoren piirikunta | Towson | 1659 |
| Calvertin piirikunta | Prince Frederick | 1654 |
| Carolinen piirikunta | Denton | 1773 |
| Carrollin piirikunta | Westminster | 1837 |
| Cecilin piirikunta | Elkton | 1672 |
| Charlesin piirikunta | La Plata | 1658 |
| Dorchesterin piirikunta | Cambridge | 1668 |
| Frederickin piirikunta | Frederick | 1748 |
| Garrettin piirikunta | Oakland | 1872 |
| Harfordin piirikunta | Bel Air | 1773 |
| Howardin piirikunta | Ellicott City | 1851 |
| Kentin piirikunta | Chestertown | 1642 |
| Montgomeryn piirikunta | Rockville | 1776 |
| Prince George'sin piirikunta | Upper Marlboro | 1696 |
| Queen Anne'sin piirikunta | Centreville | 1706 |
| St. Mary'sin piirikunta | Leonardtown | 1637 |
| Somersetin piirikunta | Princess Anne | 1666 |
| Talbotin piirikunta | Easton | 1662 |
| Washingtonin piirikunta | Hagerstown | 1776 |
| Wicomicon piirikunta | Salisbury | 1867 |
| Worcesterin piirikunta | Snow Hill | 1742 |
Aiheesta muualla

Kuvia tai muita tiedostoja aiheesta Luettelo Marylandin piirikunnista Wikimedia Commonsissa
Bulverket

Bulverketin sijainti ja muoto
Bulverket on Gotlannin saaren pohjoisosassa Tingstäde-nimisen järven pohjassa sijaitseva keskiaikainen puulinnoitus. Se on dendrokronologisesti ajoitettu noin 1120-luvulle. Rakennelma on koostunut puutolppien päälle asetetusta alustasta, jonka sivut ovat olleet noin 170 metriä pitkät. Alustalla on sijainnut taloja ja sen ympärillä on ollut ulkoinen paaluvarustus. Ei tiedetä, ketkä noin 25 000 puuta vaatineen Bulverketin rakensivat tai mihin sitä on käytetty.
Aiheesta muualla

Kuvia tai muita tiedostoja aiheesta Bulverket Wikimedia Commonsissa
Chamilí

Chamilí (kreik. Χαμηλή) voi viitata seuraaviin saariin:
Chamilí, saari Dodekanesian saariryhmässä Kreikassa
Chamilí, saari Kyproksen rannikolla
Kymó eli Chamilí, saari Kreetan rannikolla Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chamilí”, voi hakea sivunnimihaulla, laajalla sivunnimihaulla tai tekstihaulla.
Lempola

Lempola on Lohjan 23. kaupunginosa. Se sijaitsee noin neljä kilometriä Lohjan keskustasta koilliseen. Alueen asutus on rivi- ja pientalovaltaista.
Lempolassa toimii vuonna 2009 perustettu ostoskeskus, Lempolan kauppapuisto.
Lempolan tienoilla sijaitsevalla harjualueella on ulkoilumahdollisuuksia.
1930- ja 1940-luvulla Lempolassa toimi suojeluskuntalaisten rakentama hyppyrimäki. Jatkosodan aikana hyppyrimäkeä käytettiin myös ilmavalvontaan. Viimeiset kilpailut hyppyrimäessä pidettiin 1946-47. Tämän jälkeen mäki purettiin lahoutensa vuoksi. Hyppyrimäestä on jäljellä maastossa vain kiviset askelmat.
Lohjan vesitorni Lempolassa.
Lohjan vesitorni sijaitsee Lempolassa. Sen tilavuus on tuhat kuutiometriä. Myös Laakspohjan kartano sijaitsee kaupunginosassa.
Lempolan kauppakeskuksen sisäänajotie.
Lempolan A-katsastus ja linkkimasto.
Tingstäde

| Tingstäde |
| --- | --- |
 Tingstäden kirkko
 Tingstäde
 Koordinaatit: 57°44′03″N, 18°36′38″E 
Valtio:   Ruotsi
Lääni:  Gotlannin lääni
Maakunta:  Gotlanti
Kunta:  Gotlanti
Väkiluku (2021):  236
Infobox OKVirheellinen NIMI-arvo: 
Tingstäde on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 236 asukasta vuonna 2021.
Tingstäden vieressä sijaitsevassa järvessä on keskiaikainen muinaisjäännös Bulverket.
Aiheesta muualla

Kuvia tai muita tiedostoja aiheesta Tingstäde Wikimedia Commonsissa
Eemil Halonen

| Eemil Halonen |
| --- | --- |

Henkilötiedot
Syntynyt: 21. toukokuuta 1875 Lapinlahti, Suomen suuriruhtinaskunta
Kuollut: 5. marraskuuta 1950 (75 vuotta) Helsinki, Suomi
Kansalaisuus:  suomalainen
Taiteilija
Ala:  kuvanveisto
Taidesuuntaus:  realismi
Eemil Halonen (21. toukokuuta 1875 Lapinlahti – 5. marraskuuta 1950 Helsinki) oli suomalainen realistinen kuvanveistäjä. Minna Canthin patsas Kuopiossa on Halosen teos. Hän veisti paljon muotokuvia ja hautamuistomerkkejä, kuten Eero Erkolle, Ernst Nevanlinnalle, Jaakko Häklille ja Sulevi Manniselle pystytetyt sekä myös Peuran sukuhauta-alueen muistomerkin.
Halonen aloitti puuseppänä. Hän sai taidekoulutusta Emil Wikströmin johdolla 1895–1897 ja Suomen Taideyhdistyksen piirustuskoulussa 1896–1898. Halosen alkuvaiheen veistokset on veistetty puusta, mutta Lallukan liiketaloon Viipuriin tekemiensä veistosten myötä hän siirtyi graniittiin. Hän perusti Suomen ensimmäisen taidevalimon kotipitäjäänsä  Lapinlahdelle, jossa on nykyisin hänen mukaansa nimetty Taidemuseo Eemil.
Eemil Halonen kuului Halosten taiteilijasukuun. Halosen vanhemmat olivat maanviljelijä Jussi Halonen ja Anna-Liisa o.s. Puurunen. Hänen sisaruksiaan olivat taidevalaja Arttu Halonen, kutomoyrittäjä Anna Halonen sekä taidemaalari Kalle Halonen. Halosen puoliso oli Alli o.s. Leinonen. Hän ja taidemaalari Pekka Halonen olivat serkuksia.
Teoksia

Kuusi koristeveistosta, Lallukan liiketalo, Viipuri 1903–1904
Haapatyttö, 1908
Äiti ja lapset, graniitti, Suomi-Salaman talo Helsinki 1911
Ernst Nevanlinnan hautamuistomerkki (Semper Excelsior) Hietaniemen hautausmaa, Helsingin, 1934 (kopiot Turun hautausmaalla ja Lapinlahden vanhalla hautausmaalla)
Minna Canthin patsas, Kuopio 1937
Muuruveden, Iisalmen, Kuopion ja Hiitolan sankaripatsaat
Pesäpalloilija, pesäpallon miesten Suomen-mestaruuden kiertopalkinto
Teoksia > Kuvia teoksista

Huomattava osa Eemil Halosen julkisista veistoksista on jälkivaloksia. Luettelossa veistokset ovat alkuperäisen valoksen valmistumisvuoden mukaisessa järjestyksessä.
Hevosen etsijä, 1898 (jälkivalos), Mänttä.
Hevosenhakija, 1898 (1988), Kuopio.
Huivipäinen tyttö, 1904 (1986), Kuopio.
Suru (Tyttö, Huivipäinen tyttö), 1911 (1986), Mänttä.
Äiti ja lapset; Kaksi lasta, 1911, Helsinki.
Äiti ja lapsi sylissään, 1913, (1980), Kuopio.
Katkotut kahleet (Kuopion sankaripatsas), 1920, Kuopio.
Aino, 1921 (1986), Kuopio.
Lyyransoittaja, 1937 (1987), Kuopio.
Minna Canthin patsas, 1937, Kuopio.
Elämän liekki, 1938 (1949, 1982), Kuopio.
Pohjolan emäntä, 1940, Kuopio.
Vuonna 1937 Puutelahteen hukkuneiden kansakoululaisten muistomerkki, 1941, Siilinjärvi.
Heikki ja Aina Peuran sukuhaudan veistos, 1943, Rautalampi.
Elias Lönnrotin patsas, Halosen vuoden 1899 luonnoksen pohjalta toteutti Eino Räsänen, 1952, Lohja.
Karjalaan jääneiden vainajien muistomerkki, 1989 (1920), Noormarkku, Pori.
Aiheesta muualla

Halosen veistos Äiti ja lapset (Arkistoitu – Internet Archive)
Lyhytelokuva Suomalaisia taiteilijoita 1 (1945) Elonet.
Eemil Halosen museo (Arkistoitu – Internet Archive)
Ágios Antónios

Ágios Antónios (kreik. Άγιος Αντώνιος, ”Pyhä Antonios”) voi viitata seuraaviin paikkoihin Kreikassa:
Ágios Antónios, saari Dodekanesian saariryhmässä lähellä Nísyrosta
Ágios Antónios, saari Korakonísian saariryhmässä Amvrakikóslahdessa
Ágios Antónioksen metroasema, Ateenan metron asema Peristérin kaupungissa
Ágioi Pántes eli Ágios Antónios, saari Mirampéllonlahdessa Kreetan rannikolla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ágios Antónios”, voi hakea sivunnimihaulla, laajalla sivunnimihaulla tai tekstihaulla.
Matthew Broderick

| Matthew Broderick |
| --- | --- |
 Matthew Broderick vuonna 2012
Henkilötiedot
Syntynyt: 21. maaliskuuta 1962 (ikä 62) Manhattan, New York, New York, Yhdysvallat
Ammatti:  näyttelijä
Puoliso:  Sarah Jessica Parker (vih. 1997)
Lapset:  3
Näyttelijä
Aktiivisena:  1979–
Merkittävät roolit:   Vaihdetaan vapaalle, Ferris  Leijonakuningas  Glory  Sähköputkimies 
Aiheesta muualla
IMDb 
Elonet
Matthew Broderick (s. 21. maaliskuuta 1962 Manhattan, New York, New York) on yhdysvaltalainen näyttelijä.
Hänen tunnetuimpia roolisuorituksiaan ovat olleet nimirooli elokuvassa Vaihdetaan vapaalle, Ferris, Simban ääni Leijonakuninkaan englanninkielisessä versiossa, sotaelokuva Glory sekä komedia Sähköputkimies.
Jo ennen elokuvauraansa Broderick sai menestystä Broadway- ja off-Broadway-näytelmissä New Yorkissa, kuten Horton Footen The Widow Claire, Harvey Fiersteinin Torch Song Trilogy sekä Neil Simonin omaelämäkerrallinen Brighton Beach Memoirs, josta Broderick sai ensimmäisen Tony-palkintonsa jo 21-vuotiaana. Toinen Tony tuli vuonna 1995 musikaalista How to Succeed in Business Without Really Trying.
Yksityiselämä

Broderick syntyi äitinsä puolelta juutalaiseen perheeseen. Hän on naimisissa näyttelijä Sarah Jessica Parkerin kanssa, ja heillä on kolme lasta.
Vuonna 1987 Matthew Broderick ja kyydissään ollut Jennifer Grey törmäsivät Pohjois-Irlannissa autollaan toiseen autoon, jossa olleet äiti ja tytär saivat surmansa. Broderick sai tapauksesta vain 175 dollarin sakon, mitä uhrien omaiset pitivät pöyristyttävänä.
Valikoitu filmografia

| Vuosi | Alkuperäinen nimi | Suomenkielinen nimi | Rooli | Huomioita |
| --- | --- | --- | --- | --- |
| 1981 | Lou Grant |  | Mike | televisiosarja, 1 jakso |
| 1983 | Max Dugan Returns | Max Duganin paluu | Michael McPhee |  |
| 1983 | War Games | Sotaleikit | David |  |
| 1985 | 'Master Harold'... and the Boys |  | Harold 'Hally' | televisioelokuva |
| 1985 | Ladyhawke | Legenda haukasta | Phillipe Gaston |  |
| 1985 | 1918 |  | veli |  |
| 1985 | Faerie Tale Theatre |  | prinssi Henry | televisiosarja, 1 jakso |
| 1986 | Ferris Bueller's Day Off | Vaihdetaan vapaalle, Ferris | Ferris Bueller |  |
| 1987 | Project X | Salainen projekti | James ”Jimmy” Garrett |  |
| 1988 | Biloxi Blues | Elämäni kesä | Eugene Morris Jerome |  |
| 1988 | Torch Song Trilogy | Kenen kengissä seisot? | Alan Simon |  |
| 1989 | Glory | Glory | eversti Robert Gould Shaw |  |
| 1989 | Family Business | Perheyritys | Adam McMullen |  |
| 1990 | The Freshman | Mafiakokelas | Clark Kellogg / kertoja |  |
| 1992 | Out on a Limb | Tiukat paikat | William ”Bill” Campbell |  |
| 1993 | A Life in the Theater | Elämää teatterissa | televisioelokuva |  |
| 1993 | The Night We Never Met | Ilta on meidän? | Samuel ”Sam” Lester |  |
| 1994 | The Lion King | Leijonakuningas | Simba (aikuisena) | ääninäyttelijänä |
| 1994 | The Road to Wellville | Matka onnelaan | William ”Will” Lightbody |  |
| 1994 | Mrs. Parker and the Vicious Circle | Pienet piirit | Charles MacArthur |  |
| 1995 | Frasier | Frasier | Mark | televisiosarja, 1 jakso, äänirooli |
| 1996 | The Cable Guy | Sähköputkimies | Steven M. Kovacs |  |
| 1996 | Infinity | Päättymätön rakkaus | Richard Feynman |  |
| 1997 | Addicted to Love | Rakkauden koukussa | Sam |  |
| 1998 | Godzilla | Godzilla | tohtori Niko ”Nick” Tatopoulos |  |
| 1998 | The Lion King II: Simba's Pride | Leijonakuningas 2 – Jylhäkallion ylpeys | Simba | ääninäyttelijänä |
| 1999 | Inspector Gadget | Etsivä Gadget | etsivä Gadget / Robo-Gadget / Jonathan ”John” Brown |  |
| 1999 | Election | Vaalit | James ”Jim” McAllister |  |
| 2000 | You Can Count on Me | Väärät ystävät | Brian Everett |  |
| 2003 | Freedom: A History of Us | – |  | televisiosarja, 3 jaksoa |
| 2004 | The Lion King 1½ | Leijonakuningas 3 – Hakuna Matata | Simba (teininä ja aikuisena) | ääninäyttelijänä |
| 2004 | The Stepford Wives | Stepfordin naiset | Walter Kresby |  |
| 2005 | The Producers | The Producers | Leopold Bloom |  |
| 2006 | Deck the Halls | Loistavat naapurit | Steven ”Steve” Finch |  |
| 2007 | Bee Movie | Mehiläisen elokuva | Adam Flayman | ääninäyttelijänä |
| 2007 | Then She Found Me | Sattuman kauppaa | Benjamin ”Ben” Green |  |
| 2008 | The Tale of Despereaux | Desperon taru | Despero | ääninäyttelijänä |
| 2008 | Diminished Capacity | Diminished Capacity | Cooper Kennedy |  |
| 2009 | Wonderful World | – | Ben Singer |  |
| 2010 | Louie | – | Matthew Broderick | televisiosarja, 1 jakso |
| 2011 | Margaret | – | Andrew Van Tassel |  |
| 2011 | Tower Heist | Tower Heist | Chase Fitzhugh |  |
Aiheesta muualla

Matthew Broderick Internet Movie Databasessa. (englanniksi)
Avaruuskappale

Yksinkertainen esimerkki avaruuskappaleesta on kuutio
Tasogeometria
Piste
Suora
Käyrä
Taso
Pinta
Pinta-ala
Pituus
Kulma
Trigonometria
Ympyrä
Ellipsi
Monikulmio
Kolmio
Nelikulmio
Suorakulmio
Neliö
Suunnikas
Neljäkäs
Puolisuunnikas
Avaruusgeometria
Tilavuus
Avaruuskappale
Pallo
Kartio
Lieriö
Särmiö
Suuntaissärmiö
Suorakulmainen särmiö
Säännöllinen monitahokas
Platonin kappale
Tetraedri
Heksaedri eli kuutio
Oktaedri
Dodekaedri
Ikosaedri
Keplerin–Poinsot'n kappale
Euklidinen geometria
Paralleeliaksiooma
Epäeuklidinen geometria
Hyperbolinen geometria
Elliptinen geometria
Analyyttinen geometria
n
k
Osa artikkelisarjaa
Avaruuskappale on kolmiulotteinen, äärellinen eli suljettu kappale. Avaruuskappaleen rajaa kaksiulotteinen pinta. Avaruuskappale on äärellinen, joten esimerkiksi tason halkaiseman avaruuden kaksi eri puoliskoa eivät ole avaruuskappaleita, sillä ne ovat äärettömän kokoisia. Sääntönä voi pitää myös sitä, että avaruuskappaleesta voi aina, ainakin teoriassa, laskea sen tilavuuden.
Avaruuskappaleita ovat muun muassa pallot ja monitahokkaat.
Kirjallisuutta

Thompson, Jan & Martinsson, Thomas: Matematiikan käsikirja, s. 36–38.  Helsinki:  Tammi, 1994.  ISBN 951-31-0471-0
Aespa

| Aespa |
| --- | --- |

 Aespa vuonna 2021 Vasemmalta oikealle: Giselle, Winter, Karina ja Ningning
Tiedot
Toiminnassa:  2020–
Tyylilaji:  k-pop
Kotipaikka:  Soul, Etelä-Korea
Jäsenet:  Karina Giselle Winter Ningning
Levy-yhtiö:  SM Entertainment
Aiheesta muualla
Kotisivut
Infobox OKNimi-testi OK: 
Aespa (kor. 에스파; eseupa; tyyliteltynä æspa) on eteläkorealainen tyttöyhtye, jonka levy-yhtiönä toimii SM Entertainment. Yhtyeeseen kuuluvat jäsenet Karina, Giselle, Winter ja Ningning. Aespa julkaisi esikoissinglensä ”Black Mamba” 17. marraskuuta 2020.
Historia > Ennen uran alkua (2016–2019)

Ningning esiteltiin SM Rookiesin jäsenenä 19. syyskuuta 2016.
Karina esiintyi Taeminin musiikkivideolla ”Want” helmikuussa 2019.
Historia > Uran alku, ”Black Mamba”, ”Forever”, ”Next Level” ja Savage (2020–)

SM ilmoitti uudesta tyttöyhtyeestään 26. lokakuuta 2020. Yhtyeen jäsenet paljastettiin yksitellen, seuraavassa järjestyksessä: Winter, Karina, Ningning ja Giselle. Aespa debytoi ”Black Mamba” singlellä 17. marraskuuta 2020. Yhtye voitti ensimmäisen musiikkipalkintonsa Inkigayossa 17. tammikuuta 2021.
Aespa julkaisi toisen singlensä ”Forever” 5. helmikuuta 2021. Single oli remake Yoo Young-jinin singlestä. Yhtye julkaisi kolmannen singlensä ”Next Level” 17. toukokuuta. Yhtyeen ensimmäinen EP Savage 5. lokakuuta. Yhtye julkaisi coverin S.E.S:n ”Dreams Come True” singlestä 20. joulukuuta.
Yhtyeen toinen EP Girls julkaistiin 8. heinäkuuta 2022.
Jäsenet

Karina (카리나) – johtaja, tanssi, rap, laulu
Giselle (지젤) – rap, laulu
Winter (윈터) – laulu, tanssi
Ningning (닝닝) – laulu
Diskografia > EP:t

Savage (2021)
Girls (2022)
MY world (2023)
Drama (2023)
Armageddon (2024)
Whiplash (2024)
Diskografia > Singlet

”Black Mamba” (2020)
”Forever” (2021)
”Next Level” (2021)
”Savage” (2021)
”Dreams Come True” (2021)
”Illusion” (2022)
”Life’s Too Short” (2022)
”Girls” (2022)
Welcome To MY World (2023)
”Spicy” (2023)
”Better things” (2023)
”Drama” (2023)
"Supernova" (2024)
"Armageddon" (2024)
"Whiplash" (2024)
Melissa Joan Hart

| Melissa Joan Hart |
| --- | --- |
 Melissa Joan Hart vuonna 2011.
Henkilötiedot
Syntynyt: 18. huhtikuuta 1976 (ikä 48) Smithtown, New York, Yhdysvallat
Näyttelijä
Taiteilijanimet:  Melissa Joan Catherine Hart Melissa Hart Sabrina
Aktiivisena:  1985–
Merkittävät roolit:  Sabrina Spellman (Sabrina, teininoita)
Palkinnot
 Young Artist (1992, 1993, 1995, 1997, 1998, 1998)  Blimp Award (1998, 2000) 
Aiheesta muualla
IMDb 
Elonet
Melissa Joan Hart (s. 18. huhtikuuta 1976 Smithtown, New York) on yhdysvaltalainen näyttelijä ja entinen teinitähti. Hän näytteli nimiroolia Sabrina, teininoita -televisiosarjassa.
Nuoruus

Melissa Joan Catherine Hart syntyi 18. huhtikuuta 1976 Smithtownissa, New Yorkissa Hänen vanhempansa Paula ja William Hart ovat sittemmin eronneet ja menneet omilla tahoillaan uudelleen naimisiin. Sisaruksia Hartilla on seitsemän, joista kolme (Elizabeth, Emily ja Alexandra) on esiintynyt Sabrina, teininoidassa.lähde?
Hart oli lapsena suosittu mainosnäyttelijä. Hän teki ensimmäisen mainoksensa kolmevuotiaana, ja viisivuotiaana hän oli esiintynyt jo kahdessakymmenessä mainoksessa.lähde?
Ura

Hartin ensimmäinen suuri rooli oli pääosa televisiosarjassa Clarissa Explains It All, jota tehtiin vuosina 1991–1994. Sarjan päättymisen jälkeen Hart pääsi Sabrina, teininoita -televisioelokuvaan ja siitä tehtyyn televisiosarjaan. Sabrina, teininoita kesti seitsemän kautta (1996–2003).
Elokuvia, joissa Hart on näytellyt, ovat esimerkiksi Repäisevät treffit ja Not Another Teen Movie. Lisäksi Hart on vieraillut muun muassa televisiosarjassa Enkelin kosketus ja esitellyt asuntonsa MTV:n Cribs-ohjelmassa.
Vuosina 2010–2015 Hart esitti tilannekomediasarjassa Melissa ja Joey toista nimiroolia vastanäyttelijänään Joey Lawrence.
Yksityiselämä

Hart meni naimisiin muusikko Mark Wilkersonin kanssa 19. heinäkuuta 2003 Firenzessä Italiassa. Häistä tehtiin myös tositelevisiosarja Tying the Knot. Pariskunnalla on kolme poikaa..
Vapaa-ajallaan Hart keräilee taidetta sekä Shirley Templeen ja Audrey Hepburniin liittyviä esineitä. Hän on myös innokas lumilautailija.lähde?
Aiheesta muualla

Kuvia tai muita tiedostoja aiheesta Melissa Joan Hart Wikimedia Commonsissa
Dodekaedri

Säännöllinen dodekaedri.
Tasogeometria
Piste
Suora
Käyrä
Taso
Pinta
Pinta-ala
Pituus
Kulma
Trigonometria
Ympyrä
Ellipsi
Monikulmio
Kolmio
Nelikulmio
Suorakulmio
Neliö
Suunnikas
Neljäkäs
Puolisuunnikas
Avaruusgeometria
Tilavuus
Avaruuskappale
Pallo
Kartio
Lieriö
Särmiö
Suuntaissärmiö
Suorakulmainen särmiö
Säännöllinen monitahokas
Platonin kappale
Tetraedri
Heksaedri eli kuutio
Oktaedri
Dodekaedri
Ikosaedri
Keplerin–Poinsot'n kappale
Euklidinen geometria
Paralleeliaksiooma
Epäeuklidinen geometria
Hyperbolinen geometria
Elliptinen geometria
Analyyttinen geometria
n
k
Osa artikkelisarjaa
Dodekaedri eli 12-tahokas on geometrinen kappale, jonka muodostavat 12 monikulmiota eli tahkoa.
Tavallisesti dodekaedrilla tarkoitetaan säännöllistä dodekaedria, joka on säännöllinen monitahokas. Sen tahkot ovat säännöllisiä viisikulmioita. Särmiä on 30 ja kärkiä 20. Jos särmän pituus on  d, niin dodekaedrin tilavuus  V ja tahkojen yhteispinta-ala  A saadaan seuraavilla kaavoilla:
Jos säännöllisen dodekaedrin tahkojen keskipisteet yhdistää, syntyy sen sisään säännöllinen ikosaedri, dodekaedrin duaalikappale.
Säännöllistä dodekaedriä käytetään joissain roolipeleissä noppana. Silloin sitä voi kutsua myös nimellä d12, joka tarkoittaa, että siinä on kaksitoista tahkoa.
Aiheesta muualla

Wikimedia Commonsissa on kuvia tai muita tiedostoja aiheesta .
MathWorld. Dodecahedron
Jason Martineau. Dodecahedron
Marko Ahtisaari

| Marko Ahtisaari |
| --- | --- |
 Ahtisaari vuonna 2013.
Henkilötiedot
Syntynyt: 6. helmikuuta 1969 (ikä 55) Helsinki, Suomi
Titteli:  taiteellinen johtaja
Puoliso:  Tiuku Raski (vih. 1999, e. 2002) Lisa Sounio (vih. 2008, e. 2020)
Marko Oiva Ilari Ahtisaari (s. 6. helmikuuta 1969 Helsinki) on ollut Helsingin Juhlaviikkojen taiteellinen johtaja vuodesta 2018. Hän on toiminut rauhanvälitysjärjestö CMI:n hallituksen puheenjohtajana vuodesta 2024.
Ahtisaari oli Nokian muotoilusta vastaava johtaja 2009–2013 ja johtokunnan jäsen 2012–2013. Hän on Martti Ahtisaaren ja Eeva Ahtisaaren ainoa lapsi.
Ura

Marko Ahtisaari vastasi Nokian muotoilusta vuodesta 2009 vuoteen 2013. Tammikuussa 2012 hänet valittiin Nokian johtokunnan jäseksi. Syyskuussa 2013 kerrottiin, että Ahtisaari lähtee Nokialta marraskuussa 2013. Nokialla hän työskenteli vuodesta 2009 ja aiemmin vuosina 2002–2006. Ahtisaari työskentelee musiikin terapiakäyttöön keskittyvän Sync Projectin toimitusjohtajana. Hän on digitaaliseen käsinkirjoitukseen keskittyvän Write Technologies Oy:n perustajaosakas ja hallituksen jäsen. Vuosina 2008–2009 Ahtisaari työskenteli perustamassaan Dopplr-yrityksessä. Tätä ennen vuodet 2006–2008 hän työskenteli Blykin parissa. Ennen Nokiaa Ahtisaari työskenteli konsulttina Satama Interactivessa vuosina 1999–2002.
Lisäksi Ahtisaari on valittu Newsmillin hallitukseen Ruotsiin. Ahtisaari on myös maailman suurimman Wi-Fi-verkkoyhteisön FONin neuvonantaja ja Aula-verkoston perustaja. Ahtisaari on vaikuttanut myös F-Securen ja Artekin hallituksissa.
Ahtisaari valittiin CMI:n hallituksen puheenjohtajaksi helmikuussa 2024, kun edellinen puheenjohtaja Alexander Stubb tuli valituksi tasavallan presidentiksi presidentinvaaleissa 2024.
Muusikkona

Ahtisaari on soittanut bassoa newyorkilaisessa -ism-yhtyeessä.
Koulutus ja perhe-elämä

Marko Ahtisaari suoritti siviilipalveluksen työministeriön maahanmuutto-osastolla hänen isänsä toimiessa puolustusvoimain ylipäällikkönä, mikä herätti keskustelua. Ahtisaari on opiskellut Columbian yliopistossa New Yorkissa filosofiaa, taloustieteitä ja musiikkia.
Ahtisaari valittiin kansainvälisen Prix Ars Electronica -kilpailun tuomaristoon vuonna 2006. Ahtisaari oli naimisissa Tiuku Raskin kanssa 1999–2002. Vuosina 2008–2020 Ahtisaari oli naimisissa brändiasiantuntija ja yrittäjä Lisa Sounion kanssa. Heillä ei ollut lapsia.
Aiheesta muualla

Marko Ahtisaaren kotisivu
Ars Electronica -haastattelu - Danish Design Center (Arkistoitu – Internet Archive)
FON
Aula-verkoston kotisivu